**Αποφάσεις Διοικητικού Συμβουλίου της 27.1.2022**

Το Διοικητικό Συμβούλιο του Δικηγορικού Συλλόγου Πειραιά συνεδρίασε την Πέμπτη, 27 Ιανουαρίου 2022 και έλαβε τις ακόλουθες αποφάσεις:

**1.-** Να εκφράσει τη διαμαρτυρία του προς τον Διοικητή του ΕΦΚΑ για την κατάργηση του Τμήματος Ασφάλισης Υγείας Δικηγόρων Πειραιά και το κλείσιμο των γραφείων στον Πειραιά και να ζητήσει τη διάθεση δύο εξειδικευμένων υπαλλήλων στον ΕΦΚΑ-Πειραιά (Αγ. Κων/νου 1) προς εξυπηρέτηση των Πειραιωτών Δικηγόρων.

**2.-** Να δοθεί το ποσό των € 500 για οικονομική ενίσχυση μαθήτριας του 32ου Δημοτικού Σχολείου Πειραιά, που πάσχει από σοβαρό πρόβλημα υγείας.

**3.-** Να γίνει ενοποίηση των κριτηρίων για την απονομή του τίτλου του Επιτίμου Δικηγόρου Πειραιά.

**4.-** Να διοργανωθεί ενημερωτική εκδήλωση για τις πρόσφατες αλλαγές του ΚΠολΔ με το ν. 4842/2021.

**5.-** Να καταβληθούν οι ασφαλιστικές και φορολογικές εκκρεμότητες του Δ.Σ.Π. που βαρύνουν προηγούμενες χρήσεις.

**6.-** Να παραταθεί από 01/02/2022 και για μια διετία η συμφωνία του Δικηγορικού Συλλόγου Πειραιά με το Ταμείο Αλληλοβοηθείας Δικηγόρων Πειραιά για την είσπραξη ποσού υπέρ του τελευταίου από τα γραμμάτια προκαταβολής εισφορών που εκδίδει ο Δικηγορικός Σύλλογος για τα μέλη του, που είναι ταυτόχρονα και μέλη του Ταμείου Αλληλοβοηθείας Δικηγόρων Πειραιά.

**7.-** Να διανεμηθεί το ποσό των € 450 σε καθένα από τους δικαιούχους του Ειδικού Διανεμητικού Λογαριασμού Νέων Δικηγόρων από τη Δευτέρα, 7 Φεβρουαρίου 2022.

**8.-** Να θεσπιστεί η υποχρεωτική καταβολή ποσού € 10 ανά μέλος, συνεισπραττόμενου με την ετήσια εισφορά ως πόρος για τον δημιουργηθέντα Λογαριασμό Αλληλεγγύης Δικηγόρων Πειραιά.Σύσταση πενταμελούς Επιτροπής από τους: Στέλιο Φαζάκη, Ηλία Τζιτζικάκη, Ισμήνη Ζώρζου, Δήμητρη Πολλάλη και Λάζαρο Γιατράκο, για την επεξεργασία των όρων λειτουργίας και περαιτέρω χρηματοδότησης του Λογαριασμού Αλληλεγγύης.

**9.-** Να εγκριθούν τα Τέλη έτους 2022 χωρίς καμία προσαύξηση, ως ακολούθως:

|  |  |
| --- | --- |
| Για την επικύρωση Υπογραφής + Επικύρωση Πίνακα Αμοιβών | **10,00 €**  |
| Φωτοαντίγραφα (ανά σελίδα) |  **0,10** |
| **ΑΣΚΟΥΜΕΝΟΙ** |   |
| Για την εγγραφή στο Μητρώο Ασκουμένων Εμπροθέσμως |  **10,00 €** |
| Για την εγγραφή στο Μητρώο Ασκουμένων Εκπροθέσμως |  **100,00 €** |
| Για τη χορήγηση Δελτίου Ταυτότητος Ασκουμένων | **10,00 €** |
| Για τη χορήγηση Πιστοποιητικού Άσκησης **(ανά αντίγραφο)** |  **5,00 €** |
| **ΔΙΚΗΓΟΡΟΙ** |  |
| Για την Εγγραφή στο Μητρώο μελών που διορίζονται για πρώτη φορά στο Πρωτοδικείο Πειραιώς |  **50,00 €** |
| Για τη χορήγηση οποιουδήποτε Πιστοποιητικού **(ανά αντίγραφο)** |  **5,00 €** |
| **ΠΡΟΑΓΩΓΕΣ** |  |
| Για την Προαγωγή στο Εφετείο Πειραιώς |  **100,00 €** |
| Για την Προαγωγή στον Άρειο Πάγο |  **200,00 €** |
| **ΜΕΤΑΘΕΣΕΙΣ** |  |
| Για δικαίωμα Εγγραφής των Μετατιθεμένων Δικηγόρων **(Υ.Α.)**  | **500,00 €** |
| **ΣΥΝΤΑΞΙΟΥΧΟΙ ΑΛΛΩΝ ΚΛΑΔΩΝ**  |  |
| Για την Εγγραφή στο Μητρώο μελών που διορίζονται για πρώτη φορά απ’ ευθείας στο Εφετείο Πειραιώς | **2.300,00 €** |
| Για την Εγγραφή στο Μητρώο μελών που διορίζονταιγια πρώτη φορά απ’ ευθείας στον Άρειο Πάγο | **3.700,00 €** |
| **ΕΠΑΝΕΓΓΡΑΦΗ** |  |
| Για την Επανεγγραφή δικηγόρου στο Μητρώο μελώνΓια την επανεγγραφή δικηγόρου εντός διετίας από την παραίτησή του | **500,00 €****100,00 €** |
| **ΚΟΙΝΟΤΙΚΟΙ ΔΙΚΗΓΟΡΟΙ** |  |
| Για την Εγγραφή στο Ειδικό Μητρώο μελών που προέρχονται από χώρες της Ε.Ε. (Κοινοτικοί Δικηγόροι)  | **1.650,00 €** |
| Εξομοίωση Κοινοτικού Δικηγόρου με Έλληνα Δικηγόρο |  **250,00 €** |
| **ΠΕΙΘΑΡΧΙΚΑ** | **70,00 €** |
| **ΕΙΣΦΟΡΑ ΕΤΗΣΙΑ** |  |
| Δικηγόροι: έως 10 έτη δικηγορίας  |  **90,00 €** |
| Δικηγόροι: από 11 - 20 έτη δικηγορίας  |  **130,00 €** |
| Δικηγόροι: άνω των 20 ετών δικηγορίας |  **150,00 €** |
| Κοινοτικοί Δικηγόροι |  **200,00 €** |
| **Εισφορά Λογαριασμού Αλληλεγγύης** | **10,00 €** |
|  |  |

**10.-** Εξέλεξε τους Υπευθύνους των Επιτροπών του άρθρου 95 παρ. 3 του Κώδικα Δικηγόρων προς προώθηση των σκοπών του Συλλόγου, ως ακολούθως:

|  |  |
| --- | --- |
| **ΕΠΙΤΡΟΠΕΣ** | **ΥΠΕΥΘΥΝΟΙ/ΜΕΛΗ ΔΣ**  |
| **Επιτροπή Επιστημονικών Μελετών** | Ηλίας Κλάππας (επικεφ.) Πολυχρόνης Περιβολάρης |
| **Επιτροπή του άρθρου 90 ΚτΔ, Ανθρωπίνων Δικαιωμάτων και Περιβάλλοντος** | Παναγιώτης Σαπουντζάκης (επικεφ.) Ευάγγελος Αναγνώστου |
| **Επιτροπή Εμμίσθων Δικηγόρων** | Κίμων Γκιουλιστάνης (επικεφ.) Μαρία Σταματογιάννη |
| **Επιτροπή Λειτουργίας των Δικαστηρίων** | Νικόλαος Μπιλίρης (επικεφ.) Γεώργιος Καρατζάς, Αθηνά Σταμελάκη |
| **Επιτροπή Πληροφορικής** | Διονύσιος Πλέσσας (επικεφ.) Χρήστος Ηλιάδης |
| **Επιτροπή Νέων και Ασκουμένων Δικηγόρων** | Βασίλης Πεταλάς, Ηλίας Πολλάλης (επικεφ.) Νικόλαος Μπιλίρης, Αθηνά Σταμελάκη  |
| **Επιτροπή Πολιτιστικών Εκδηλώσεων** | Παναγιώτα Μπουρλετίδου (επικεφ.) Αθηνά Σταμελάκη, Ηλίας Τζιτζικάκης  |
| **Επιτροπή Φορολογικών και Ασφαλιστικών Θεμάτων** | Στυλιανός Φαζάκης (επικεφ.) Ιωάννης Βούτας |
| **Συντακτική Επιτροπή περιοδικού "ΔΙΚΗΓΟΡΙΚΗ ΕΠΙΚΑΙΡΟΤΗΤΑ"** | Ηλίας Τζιτζικάκης (επικεφ.) Κυριάκος Καρυδάς |
| **Συντακτική Επιτροπή περιοδικού "ΠΕΙΡΑΪΚΗ ΝΟΜΟΛΟΓΙΑ"** | Πολυχρόνης Περιβολάρης (επικεφ.) Χρήστος Ηλιάδης |
| **Επιτροπή Βιβλιοθήκης** | Κυριάκος Καρυδάς (επικεφ.) Ισμήνη Ζώρζου  |
| **Επιτροπή Ενωσιακών και Αλλοδαπών Δικηγόρων (Π.Δ. 152/2000)** | Αθηνά Σταμελάκη (επικεφ.) Πολυχρόνης Περιβολάρης, Βασίλειος Πεταλάς, Ηλίας Πολλάλης, Μαρία Σταματογιάννη |
| **Επιτροπή Αιμοδοσίας και Ιατρείου Δικαστηρίων** | Χρήστος Ηλιάδης (επικεφ.) Νικόλαος Μπιλίρης  |
| **Επιτροπή Νομικής Βοήθειας** | Γεώργιος Καρατζάς (επικεφ.) Χρήστος Ηλιάδης  |
| **Επιτροπή ενημέρωσης για νομοθετικές αλλαγές** | Ιωάννης Βούτας (επικεφ.) Διονύσιος Πλέσσας  |
| **CCBE** | Μαρία Σταματογιάννη (επικεφ.) Ηλίας Πολλάλης (αναπληρωτής της επικεφ.)Ισμήνη Ζώρζου  |
| **Επιτροπή ποιότητας ζωής και παροχών για τα μέλη** | Ευάγγελος Αναγνώστου (επικεφ.) Στυλιανός Φαζάκης  |
| **Επιτροπή επιστημονικών εκδηλώσεων και επιμόρφωσης** | Ισμήνη Ζώρζου (επικεφ.) Ιωάννης Βούτας, Παναγιώτα Μπουρλετίδου, Βασίλειος Πεταλάς  |
| **Επιτροπή αθλητικών εκδηλώσεων και εντευκτηρίου** | Ιωάννης Βούτας (επικεφ.) Κίμων Γκιουλιστάνης  |

**11.-** Απορρίφθηκε με ψήφους 10 έναντι 9 η πρόταση τροποποίησης του Κανονισμού του Διοικητικού Συμβουλίου ως προς τη διάρκεια της θητείας των Επιτροπών του άρθρου 95 παρ. 3 του Κώδικα Δικηγόρων που προέβλεπε οι Επιτροπές να «είναι διαρκείς για όλη τη διάρκεια της θητείας του Διοικητικού Συμβουλίου που τις συγκρότησε».

Κατά της τροποποίησης της υφιστάμενης διάταξης ψήφισαν: Πολ. Περιβολάρης, Παν. Μπουρλετίδου, Κιμ. Γκιουλιστάνης, Ισμ. Ζώρζου, Γ. Καρατζάς, Νικ. Μπιλίρης, Βασ. Πεταλάς, Διον. Πλέσσας, Μ. Σταματογιάννη, Ηλ. Τζιτζικάκης.

Υπέρ της εισήγησης για διετή θητεία των ανωτέρω Επιτροπών με δικαίωμα ανανέωσης για άλλα δύο έτη ψήφισαν: Ηλ. Κλάππας, Ι. Βούτας, Στ. Φαζάκης, Ε. Αναγνώστου, Χρ. Ηλιάδης, Κυρ. Καρυδάς, Ηλ. Πολλάλης, Παν. Σαπουντζάκης, Αθ. Σταμελάκη.